সমকামিতাক বৈধতা প্ৰদানৰ বাবে বিশ্বৰ বিভিন্ন দেশত অব্যাহত আছে প্ৰতিবাদ। এনে সময়তে সমকামিতাৰ প্ৰসংগকলৈ কাটাৰত ইনুষ্ঠিত ফিফা বিশ্বকাপত ব্যাপক আলোচনা হৈছে। কাটাৰত সমকামিতা অবৈধ।
ইয়াৰ মাজতে একাংশ দেশৰ খেলুৱৈয়ে সমকামিতাৰ সপক্ষে আৰ্মবেণ্ড পিন্ধিব বুলি কৰা ঘোষণাই এতিয়া চিন্তিত কৰি তুলিছে ফিফাক। বিশ্বকাপত আজি ইংলেণ্ডে প্ৰথমখন খেল ইৰাণৰ বিৰুদ্ধে খেলিব।
ইংলেণ্ডৰ অধিনায়ক হেৰী কেনে ইয়াৰ মাজতে সমকামিতাৰ সপক্ষে আৰ্মবেণ্ড পিন্ধি খেলত অংশ ল'ব বুলি কৰা ঘোষণাই বহুতকে শলঠেকত পেলাইছে। তেনে কৰিলে কেনক গ্ৰেপ্তাৰকৰা হ'ব পাৰে বুলি বহুতে আশংকা কৰিছে।
ইংলেণ্ড, নেডাৰলেণ্ড, ফ্ৰান্স, ডেনমাৰ্ক, বেলজিয়াম, জাৰ্মানী, চুইডেন, নৰৱে, চুইজাৰলেণ্ড আৰু ৱেলছে সমকামিতাক সমৰ্থন কৰি আহিছে আৰু এইদেশসমূহৰ বহু খেলুৱৈয়ে এইবাৰ বিশ্বকাপত সমকামিতাৰ সপক্ষে আৰ্মবেণ্ড পিন্ধিব বুলি ঘোষণা কৰিছে।
ফিফাই ইতিমধ্যে ফুটবল এছ'চিয়েশ্যনক (এফএ) জনাইছে যে নিয়ম অনুসৰি কোনো খেলুৱৈয়ে সেই বিশেষ আৰ্মবেণ্ড পিন্ধিব নোৱাৰিব।
যদি পিন্ধে তেনে খেলুৱৈক গ্ৰেপ্তাৰ কৰা হ'ব পাৰে বুলিও জানিব পৰা গৈছে।
ইংলেণ্ডৰ দৰেই নেডাৰলেণ্ডৰ অধিনায়ক ভাৰ্জিল ভান ডিজকেও খেলত সমকামিতাৰ সপক্ষে আৰ্মবেণ্ড পিন্ধিব বুলি প্ৰকাশ কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
